<classify> WIZARA ya Kilimo, Maliasili, Mifugo na Uvuvi imesema ipo katika hatua za mwisho kulifufua Shirika la Uvuvi la Zanzibar ZAFICO lililokuwepo katika miaka ya 1980 hadi 1995.Waziri wa Kilimo, Maliasili, Mifugo na Uvuvi, Rashid Ali Juma alisema hayo wakati akitoa ufafanuzi mbele ya wajumbe wa Baraza la Wawakilishi kuhusu juhudi zinazoendelea za kulifufua shirika hilo.Amesema mipango ya kulifufuwa shirika hilo inaendelea vizuri ambapo serikali tayari imenunua meli mbili kwa ajili ya kazi za uvuvi.Alifahamisha kwamba kazi kubwa za shirika hilo ni pamoja na kuendeleza shughuli za sekta ya uvuvi katika eneo la bahari kuu, ambapo kazi hiyo itafanyika baada ya kupatikana kwa meli za uvuvi.Aidha, alisema shirika hilo litakuwa likihifadhi kiasi kikubwa cha samaki kwa ajili ya biashara na kuwauzia wananchi wenye mahitaji hayo.Naibu Spika napenda kuwajulisha wajumbe wa Baraza la Wawakilishi kwamba tunaendelea na kazi ya kuifufua ZAFICO na kuona linaleta tija kwa taifa na kukuza uchumi katika sekta ya uvuvi,alisema.Juma aliwataka wavuvi kuhakikisha wanakata leseni kwa ajili ya kufanya shughuli za uvuvi na kuepuka usumbufu unaoweza kufanywa na vyombo vya sheria.Alieleza kuwa kufanya biashara ya uvuvi bila ya leseni ni kosa kwa mujibu wa sheria na kuwataka wavuvi kuepukana na usumbufu huo kama ulivyojitokeza kwa baadhi ya wavuvi waliokamatwa Tanzania Bara.Tunawaomba wavuvi wetu kuhakikisha wanakata leseni ambayo itawahakikishia kufanya shughuli za uvuvi halali katika maeneo yote ya mwambao wa bahari ya Unguja na Pemba, amesema.  <topic>: KITAIFA 